На основу члана 4. Правилника о стипендирању студената ученика са територије Општине Владичин Хан, Комисија за доделу студентских стипендија Општине Владичин Хан, дана 03.04.2015. године расписује:

**КОНКУРС ЗА ДОДЕЛУ СТУДЕНТСКИХ СТИПЕНДИЈА СТУДЕНТИМА ВИСОКОШКОЛСКИХ УСТАНОВА У РЕПУБЛИЦИ СРБИЈИ**

**ЗА ШКОЛСКУ 2014/2015 ГОДИНУ**

***УСЛОВИ ЗА ДОДЕЛУ СТУДЕНТСКИХ СТИПЕНДИЈА***

Право на студентску стипендију, у складу са законом, имају студенти високошколских установа, чији је оснивач Република Србија, аутономна покрајина или јединица локалне самоуправе, који су уписани први пут у текућој школској години на студије првог, другог степена, који имају **држа­вљанство** Републике Србије, који нису губили ниједну годину током студија и који имају годину дана пре расписивања конкурса **пребивалиште** на територији општине Владичин Хан.

На конкурс се могу пријавити студенти од I до V (и VI) године основних студија и студенти другог степена студија који нису у радном односу, који су одмах по завршетку основних студија наставили студије другог степена и уколико испуњавају остале услове у складу са законом и правилником.

Право на стипендију немају кандидати који су за школску 2014/2015 годину остварили право на стипендију или кредит одлуком Министарсва просвете, науке и технолошког развоја Републике Србије.

***БРОЈ КОРИСНИКА***

За школску 2014/2015 годину у Општини Владичин Хан додељује се 50 ( педесет ) стипендија редовним студентима високошколских установа чији је оснивач Република Србија, аутономна покрајина или јединица локалне самоуправе. За студенте I године додељују се 10 стипендија а за студенте II – V(VI) године и студенте другог степена студија 40 стипендија.

Средства за исплату стипендија обезбеђују се у буџету Општине Владичин Хан и садржана су у Одлуци о буџету Општине Владичин Хан за 2015. годину објављене у Сл. гласник града Врања бр. 30/2014 на посебно исказаној позицији за студентске стипендије у оквиру раздела 5 – Општинска управа, позиција 75 Накнаде за соц. заш. из буџета – Студентске стипендије.

***ПОТРЕБНА ДОКУМЕНТА***

Кандидат приликом пријављивања на конкурс подноси следећа документа, односно обрасце који су наведени у конкурсу и чине његов саставни део:

**Кандидат који је студент I године основних академских или струковних студија:**

* ПРИЈАВУ (Образац бр. 1);
* УВЕРЕЊЕ о редовно уписаном зимском семестру, прве године студија. (Образац бр. 2);
* УВЕРЕЊЕ о просечном месечном приходу по члану породице студента за период јул – децембар 2014 године (Образац бр. 3);
* штампане податке са електронске личне карте или извод из матичне књиге рођених.
* Оверене копије сведочанства за сваки завршен разред средње школе.

**Кандидат који је студент II – V (VI) године основних академских или струковних студија:**

* ПРИЈАВУ (Образац бр. 1);
* УВЕРЕЊЕ о редовно уписаном зимском семестру одговарајуће године студија и постигнутом успеху у предходним годинама студија. (Образац бр. 2);
* УВЕРЕЊЕ о просечном месечном приходу по члану породице студента за период јул – децембар 2014 године (Образац бр. 3);
* штампане податке са електронске личне карте или извод из матичне књиге рођених.
* Оверену копију целог индекса (празне стране не копирати).

**Кандидат који је студент на студијама другог степена подноси следећа документа:**

* ПРИЈАВУ (Образац бр. 1);
* УВЕРЕЊЕ о редовно уписаном зимском семестру одговарајуће године студија и постигнутом успеху у предходним годинама студија. (Образац бр. 2);
* Фотокопију уверења о дипломирању на основним студијама
* УВЕРЕЊЕ о просечном месечном приходу по члану породице студента за период јул – децембар 2014 године (Образац бр. 3);
* штампане податке са електронске личне карте или извод из матичне књиге рођених.
* доказ да није у радном односу – извод из евиденције незапослених лица Националне службе за запошљавање или потврду надлежног органа којом се потврђује да стдент није у радном односу
* Оверену копију целог индекса (празне стране не копирати)..

Напред наведена документа, односно докази морају бити оверени од стране одговарајуће службе, и то:

* **Образац бр. 2** – издаје на свом обрасцу и оверава високошколска установа у коју је студент уписан;
* **Образац бр. 3** – издаје се у Општинској управи Општине Владичин Хан, канцеларија бр.19, код референта за ученичка и студентска питања а који се издаје на основу приложене ИЗЈАВЕ о члановима породице (Образац бр. 4) и одговарајућих доказа о оствареним приходима породице у назначеном периоду. За све незапошљене чланове породице се доставља уверење Националне службе за запошљавање а за чланове породице који се школују потврда да су редовни ученици или студенти.
* **Образац бр**. 4 – Изјава о члановима породице се оверава у Услужном центру Општине Владичин Хан на основу дате изјаве два сведока који не могу бити радници Општинске управе Општине Владичин Хан.
* Доказ да кандидат који је студент на студијама другог степена није у радном односу издаје надлежни орган за тржиште рада у општини Владичин Хан **(кандидат мора бити пријављен код Националне службе за запошљавање).**

Поднета конкурсна документа се не враћа.

***РОК ЗА ПОДНОШЕЊЕ ДОКУМЕНТА***

Рок за пријављивање на конкурс је од **03.04.2015.** до **18.04.2015. године.** Неблаговремена и непотпуна достављена конкурсна документација неће бити разматрана.

***КРИТЕРИЈУМИ ЗА УТВРЂИВАЊЕ РЕДОСЛЕДА КАНДИДАТА***

**Редослед кандидата** за доделу студентске стипендије утврђује се на основу:

1. успеха оствареног у претходном школовању односно у току студирања и то:
* за студенте I године основних студија на основу општег успеха од I до IV разреда средње школе,
* за студенте II – V (VI) године основних студија и студенте другог степена студија на основу општег успеха у току студирања ( просечна оцена положених испита)
1. социјално-економског статуса породице.

Социјално-економски статус породице утврђује се на основу просека укупних месечних прихода по члану породице ученика, за период јул – децембар 2014 године.

**Успех остварен у претходном школовању** исказује се бројем бодова и то:

1. општи успех од I до IV разреда средње школе, за студенте I године основних студија – исказује се бројем бодова у висини општег успеха од I до IV разреда средње школе помножен са коефицијентом 8 (максимални број бодова 40);
2. општи успех из претходних година студирања, за студенте II – V (VI) године основних студија и студенте другог степена студија – исказује се бројем бодова у висини општег успеха у току студирања помножен са коефицијентом 4 (просечна оцена положених испита помножена са 4 максимални број бодова 40);

**Социјално - економски статус породице** исказује се бројем бодова за просек укупних месечних прихода по члану породице студента за период јул–децембар 2014 године, на следећи начин:

Максимални број бодова остварених на основу овог критеријума су 60 ако је просечан приход по члану породице 0,00 динара.

Уколико је приход по члану породице већи од 0,00 динара, од максималног броја бодова 60 се одузима хиљадити део просечног прихода по члану породице и добија вредност остварених бодова на основу овог критеријума.

*Пример* (просечан приход по члану породице 4200 динара, остварени бодови 60 - 4,2 = 55,8 бода).

Кандидати се рангирају према укупном броју бодова оствареном по свим основама које се вреднују за доделу ученичкe стипендије. У случају да два или више кандидата имају исти број бодова предност има студент који има бољи општи успех. Рангирање се врши на основу достављене документације.

***ПОСТУПАК***

Кандидат за добијање студентске стипендије подноси пријаву с потребном документацијом комисији за доделу ученичких и студентских стипендија, преко Услужног центра општинске управе Општине Владичин Хан. Обрасци се могу преузети у Услужном центру Општине Владичин Хан, Светосавска 1, или у електронској форми са званичног сајта Општине ВладичинХан - [www.vladicinhan.org.rs.](http://www.vladicinhan.org.rs/) Приликом предаје документације издаје се потврда o пријему исте.

На основу наведених критеријума Комисија за доделу студентских и ученичких стипендија у року од 7 дана од дана истека рока за пријаву на конкурс објављује прелиминарне резултате конкурса на које кандидат има право жалбе у року од 7 дана од дана објављивања прелиминарних резултата. Након истека рока за жалбе комисија о својим одлукама обавештава Општинско веће Општине Владичин Хан које давањем сагласности на одлуку, одлука постаје коначна. Резултати конкурса биће објављени на званичном сајту Општине Владичин Хан [www.vladicinhan.org.rs](http://www.vladicinhan.org.rs) и огласној табли Општинске управе Општине Владичин Хан. Комисија завршава процес одлучивања.

***ИСПЛАТА СТИПЕНДИЈЕ***

Стипендије се за текућу годину исплаћују у 10 месечних рата. Износ стипендије утврдјује се на износ од 5000,00 динара месечно.

Кориснику стипендије обуставља се исплата уколико изгуби статус редовног студента.

Уговор стипендирању са корисником закључује Председник Општине Владичин Хан.

Уговором о стипендирању ближе се уређују права и обавезе даваоца и корисника стипендије. У случају раскида уговора, корисник стипендије обавезан је да врати целокупни износ примљених средстава у року од 3 месеца од дана раскида уговора.